סרגל הכאב של מקגיל

שאלון הכאב של מקגיל, המכונה גם אינדקס מקגיל לכאב, הוא סרגל לדירוג כאב שפותח בשנת 1971, על ידי דוקטור רונלד מלזאק (Melzack) ודוקטור וורן טורגרסון (Torgerson) מאוניברסיטת מקגיל במונטריאולhttps://pdfs.semanticscholar.org/fc8f/dffa5f97829f2373a5138b6d70a8baf08bdf.pdf ומשמש ככלי מרכזי למדידת כאב.
היסטוריה
מלזאק (פסיכולוג קנדי) ועמיתו דוקטור פטריק וול (רופא בריטי), פרסמו ב-1965 את המאמר תאוריית השער, וב-1984 את "מדריך הכאב של וול ומלזאק", שאורכו מעל לאלף עמודים והוא בין הספרים המקיפים ביותר בתחום רפואת כאב.
מלזאק החל לאסוף את תיאורי המטופלים שלו לכאב, במשך שנים.
אופן השימוש
זהו שאלון לדיווח עצמי המאפשר לאנשים לתאר לרופא את סוג ועוצמת הכאב שהם חווים. למשתמשים מוצגת רשימה של 78 מילים המחולקות ל-20 קבוצות הקשורים לכאב. המשתמשים מסמנים את מידת ההתאמה של המילים המתארות בצורה הטובה ביותר את כאבם (ניתן לסמן מספר תיאורים). בין המילים הללו, ישנם תיאורים שונים המסמנים מרכיבים שונים של כאב, היינו: חושיים (סעיפים 1–10), רגשיים (סעיפים 11–15), הערכה (סעיף 16), ושונות (סעיפים 17–20).

ביקורת רבה הושמעה על סולמות לדירוג כאב ובפרט על סרגל מקגיל, למשל בידי חוקר המוח סטיבן מקמהון, מארגון "London Pain Consortium" שמעודד מחקר בתחום הכאב. לטענת מקמהון, כאב אינו תופעה חד-ממדית וההשלכות שלו רחבות יותר: עד כמה הוא מאיים, כמה הוא מטריד רגשית, ואיך הוא משפיע על היכולת להתרכז. השאלון גם אינו המתאים ביותר לתיאור כאב כרוני . בנוסף, השאלון הוא סובייקטיבי ומושפע מחוויות האדם, כך למשל אנשים שנפצעו באופן חמור, משנים את הגדרתם לקצוות הסרגל ובייחוד לקצה העליון.

השפעה
גרסה מודרנית יותר של השאלון היא Pain Quality Assessment Scale, שבה מציינים המטופלים בסרגל 1 עד 10, עד כמה הכאב "חזק", "חד", "חם", "קהה" וכו'.
 שאלון לדוגמה 
 קבוצה מילים 1 מרצד, פועם, רוטט, מכה, דופק 2 קופץ, מהבהב, יורה 3 עוקץ, משעמם, קודח, דוקר 4 חד, חותך, מתלהב 5 צובט, לוחץ, מכרסם, מתכווץ, מוחץ 6 סוחב, מושך, מעקם 7 חם, בוער, רותח, צורב 8 מעקצץ, מגרד, חד, עוקץ 9 עמום, כאוב, כואב, מייסר, כבד 10 רך, מתוח (חזק), משפשף, מפצל 11 מעייף, מתיש 12 חולה, חונק 13 מפחיד, מבהיל, מחריד 14 מעניש, מתלהם, אכזרי, מרושע, הורג 15 נבזה, מסנוור 16 מעצבן, מטריד, עלוב, אינטנסיבי, בלתי נסבל 17 מתפשט, מקרין, חודר, נוקב 18 לחוץ, חסר תחושה, סוחט, מושך, קורע 19 קריר, קר, קפוא 20 מנדנד, מבחיל, מייסר, נוראי, מענה

קישורים חיצוניים
 שאלון מקגיל המלא
 שאלון מקגיל מקוון מקוצר 
 כמה כואב?, ג'ון וולש, Mosaic Science באתר אלכסון
 כלי חדש המאפשר הערכת כאב של אנשים עם לקות אינטלקטואלית, מאיר לוטן, הפקולטה לבריאות ורפואת שיניים, אוניברסיטת ברגן

הערות שוליים

מקגיל